text:
Fyrst fari eg at ynskja MBF hjartaliga tillukku vid 35 ára føðingardegnum.
Takk fyri tykkara arbeiði at varpa ljós á og betra um umstøðurnar á brekøkinum.
Nervalagssjúkan sclerosa er ein av mongu litunum á ráðstevnuni "Lívið hevur litir", og eg havi fingið tann heiður at greiða frá míni søgu.
Tað er tó rættuliga fremmant hjá mær at tosa um meg sjálva og mína sjúkusøgu. Til fyri stuttum havi eg ikki kennt meg sjúka, so tá var onki serligt at tosa um. Men nú síðstu tíðina er støðan tíverri broytt. Eitt nú er gongulagið blivið so mikið vánaligt, at fólk eru farin at undrast og spyrja.
Tað, at eg havi fingið sclerosu, hevur í stóran mun skert og broytt mínar møguleikar at liva tað lív, sum eg hevði og dámdi. Men tíbetur ber tað allíkavæl væl til, framhaldandi at hava eitt gott og aktivt lív.
Eg skal nú stutt greiða frá, hvør eg eri, nær eg bleiv sjúk, og hvussu hetta ávirkar lívið og gerandisdagin.
Bakgrund
Eg eiti Kristianna Sjóvará, eri 46 ár og fødd og uppvaksin her í Tórshavn.
Eg tók studentsútbúgving herheima, men var eisini eitt ár í High School í USA.
Síðani las eg cand.phil. og cand.mag. á Aalborg universiteti í enskum og altjoða og evropiskum viðurskiftum og við sálarfrøði sum síðufak. Av 6 ára lesnaðinum var eitt hálvár lisið á universitetinum í West Virginia í USA, og eitt hálvár var starvslæra á Fiskasøluni.
Arbeiði
Og eg havi havt góð og spennandi størv. Fyrst sum lærari á Studentaskúlanum í Hoydølum og á Handilsskúlanum á Kambsdali. Síðani sum fulltrúi í Mentamálaráðnum og sum deildarstjóri á Løgmansskrivstovuni í Tinganesi.
Tey síðstu árini havi eg aftur verið í Mentamálaráðnum, har eg m.a. havi havt ábyrgd av ES granskingarøkinum og Norðurlendskum netverkum innan útbúgving og gransking, umframt ymiskum samskipandi uppgávum og HR.
Uppgávurnar hava verið fjølbroyttar og áhugaverdar og hava eisini havt við sær nógv samskifti og nógv fundar- og ferðavirksemi bæði heima, í Bruxelles og norðurlondum. Arbeiðið hevur verið ein stórur partur av mínum lívi, sum eg havi verið glað fyri.
Eg eri framvegis fulltrúi í Mentamálaráðnum, men nú við niðursettari tíð og færri og tilpassaðum uppgávum.
Eg fegnist um, at tað ber til, og vil takka bæði arbeiðsevara og starvsfeløgum. Men samstundis hevur hetta, at fara niður í tíð og siga frá mær spennandi arbeiðsuppgávur, verið ein stór persónlig avbjóðing – og kennist eisini sum eitt niðurlag.
Sclerosa
Eg fekk staðfest sclerosu í 2007. Tá var eg 38 ár. Men tá eg hugsi aftur, so hevði eg fyrstu symptomini sum gott 20 ára gomul.
Eg og tvær vinkonur vóru júst komnar heim frá einum 4 mánaðar longum fjakkingartúri í Asia, har vit m.a. høvdu verið ein fleiri dagar langan gongutúr niðan í Himmalaiafjøllini í Nepal. Tá var sjálvandi ongin trupulleiki at ganga nógv og langt, og liggur hesin túrur nú í stóru rúgvuni við góðum minnum.
Men væl heimafturkomin til Føroyar minnist eg, at tað eina beinið svav alt sum tað var í fleiri vikur. Eg hevði onga pínu, og kundi saktans ganga og brúka beinið vanligt, men kanska var eg eitt sindur miera klossut.
Tað kennist nakað líknandi sum, tá man er doyvdur hjá tannlæknanum – man kann saktans tosa og eta, men man kemur lættliga at bíta skeivt.
Tað føldist nokkso løgið, men eg var ung og væl fyri, so eg gjørdi onki við tað - eg hevði heldur ongantíð hoyrt um nakran, sum fór til lækna við sovandi húð.
Næstu ferðirnar eg kendi hesa sovingina, var eg lesandi í Aalborg. Tað plagdi at ganga yvir av sær sjálvum aftaná nakrar vikur, so eg gjørdi onki við at kanna tað nærri.
Føroyar
Maður mín og eg møttust í Aalborg, men vóru flutt heimaftur áðrenn elsta dóttirin var fødd. Millum elstu og næst elstu dóttrina, tá eg var eini 28 ára gomul, fór eg so til kommunulækna at kanna enn eitt álop av soving. Hon sendi meg til neurolog, eg fekk eina tíð til røntgen. Men eg gav avboð til røntguna, tí eg var tá við barn, og sovingin hvarv aftur.
Aftaná eg fekk tvíburarnar við 3. graviditeti, fekk eg tó aftur nakrar ferðir hesa løgnu sovingina, har húðin svav og var følilsisleys. Tá tvíburarnir, ein genta og ein drongur, vóru eini 4-5 ár, fór eg so aftur til kommunulæknan, og hon sendi meg aftur til neurolog. Eg var send til ymiskar neurologiskar kanningar og skanningar, og sclerosan bleiv staðfest.
Eg hevði als ongan kunnleika til hesa løgnu sjúku, og tað kendist bæði óveruligt og óviðkomandi. Men eg byrjaði so medisinska viðgerð, sum skuldi seinka um sjúkugongdina.
Um júst somu tíð byrjaði eg í nýggjum starvi sum deildarstjóri í Løgmansskrivstovuni í Tinganesi. Eg hevði hvørki hug ella tíð til at vera sjúk, og eg føldi meg yvirhøvur ikki sjúkan.
So eg helt fram við mínum aktiva dagligdegi, har eg stórtreivst – eg hevði spennandi og mennandi arbeiði, góðan mann og 4 deilig børn, og alt var frálíkt.
Eg hevði faktisk gjørt tað sama umaftur, um eg skuldi valt.
Blóðtøpp
Fyri 6 árum síðani, tað var 1. jóladag í 2009, fekk eg brádliga eisini ein blóðtøpp í heilan, sum lammaði og ávirkaði alla mína høgru síðu og taluna. Neurologurin sigur, at hetta onki hevur við sclerosuna at gera, men bara var eitt óheldugt samanfall. Men í óhappinum var eg so heppin at sita í bilinum, og maðurin koyrdi meg beint á skaðastovuna, har eg var skjótt og væl móttikin.
Eg kom skjótt fyri meg, hóast høgra hond, fótur og tala ongantíð kom heilt uppá pláss.
Nú
Men nú er sclerosan farin at gera meira um seg, og tá mín høgra síða frammanundan er veik av blóðproppinum, rakar sclerosan eyka nógv høgru megin.
Serliga høgra hond er veik og hevur lyndi til at krøkja seg. Eg eri høgrahandað, so handskriftin er veik og vánalig, og eg skrivi nærum bara við teldu.
At gera mat er í dag munandi meira tíðarkrevjandi, serliga krevur tað fokusering og tíð at skera frukt, grønmeti o.a.
Mær hevur altíð dámað væl alt hondarbeiði so sum at binda, brodera og seyma. Men tað ber eisini illa til í dag, tí fínmotorikkurin er so vánaligur.
Av hesi orsøk havi eg lyndi til at lata vinstru hond taka meira yvir. Men tað ger bara, at høgra hond verður enn veikari.
Sum ein ergoterapeutor segði við meg: "Use it or lose it". So eg royni mest møguligt at inndraga høgru hond í dagligu aktivitetirnar, hóast hondin ofta aktar illa.
Kroppurin følist yvirhøvur tyngri, og følilsini t.d. undir iljunum eru vánalig. Tí havi eg ringa balansu og detti lætt.
Eg skal nýta nógvu orku bæði fysiskt og mentalt at vera aktiv og t.d. at ganga – mentalt, tí at eg alla tíðina skal hugsa um tað at ganga, at flyta beinið og at lyfta fótin. Av tí sama møðast bæði kroppur og heili.
Tað hevur týdning at halda seg fysiskt í form. Men tá hetta bæði krevur fysiska og mentala orku, er tað líka neyðugt við hvíld og góðum svøvni. Og sjálvandi sunnum kosti og heilsugóðum lívsvanum generelt.
Tað kann vera trupult at finna fram til røttu venjingina, tá man hevur skerdan flytiførleika, Hjá mær riggar best við einum skipaðum dagligdegi, har eg hvørja viku svimji nakrar ferðir, geri ávíst venjingrprogram heima, gangi til fysioterapi og yoga.
Tað, at eg eri før fyri at ganga og flyta meg runt av egnari megi, hevur havt stóran týdning fyri meg. So tá eg fekk staðfest sclerosuna, byrjaðu maðurin og eg at ganga 1 tíma hvørt kvøld. Vit ganga framvegis túr hvørt kvøld, men teinurin verður alsamt styttri og tempo’ið lægri.
Raðfesting
Eg flyti meg ikki líka lættliga longur, so tí má eg eisini raðfesta millum dagligu aktivitetirnar.
Innkeyp til húsarhaldið er t.d. nakað, sum er tungt og trupult, og er ein av fleiri aktivitetum, sum maðurin nógv skjótari og betur enn eg orðnar. So tað sleppi eg so deiliga lætt frá :)
Nei, persónliga er tað eitt ordiliga keðuligt afturstig, ikki sjálv at kunna orðna tað, sum eg plagdi. Men man lærir at innrætta seg mest praktiskt, so tingini fungera bæði fyri meg og alla familjuna.
Sum familja dámar okkum væl at ferðast. Og maðurin og eg hava altíð, eisini heilt frá byrjan, meðan vit vóru lesandi og júst flutt heim, raðfest í minsta lagi ein túr uttanlands um árið. Fyrr og við smáum børnum var talan um bíligar ferðir uttanfyri háárstíð, men altíð við nógvum upplivingum og góðum minnum.
Hetta at raðfesta minst eina árliga familjuferð uttanlands er framvegis óbroytt. Í dag krevur tað bara neyvari umhugsan og planlegging enn fyrr.
Vit hava t.d. júst verið í Danmark í konfirmatión øll 6, og tá fekk eg leigað mær ein lítlan el scootara, sum lættliga kundi leggjast saman, so hann passaði í bilin. Tað var faktisk eitt gott upplivilsi, tí á henda hátt kundi eg vera við til túrar og nógvar tímar í shoppingcentrum uttan stórvegis trupulleikar.
Eg eri glað fyri enn at kunna hava ein samansettan dagligdag við familju, arbeiði og eini venjingarætlan morgun og kvøld.
Eg og vit øll skula venja okkum við, at ting generelt taka longri tíð, og aktivitetir skulu planleggjast fyri at alt skal hanga saman.
...
At fara niður í tíð og bert hava avmarkaðar arbeiðsuppgávur, er framvegis ein avbjóðing, sum eg framhaldandi royni at finna útav. Eg eri von við og dámi at arbeiða nógv og breitt.
Arbeiðið hevur enn stóran týdning fyri meg – bæði mentalt, sosialt og nú eisini fysiskt :) Tá kann eg nýta høvdið, og samstundis hvíla kroppin, alt meðan eg eri partur av einum sosialum felagsskapi saman við fittum og dugnaligum starvsfeløgum í Mentamálaráðnum.
Men bæði til arbeiðis og heima skal eg nú venja meg við ikki at hava ein líka stóran leiklut sum fyrr. Persónliga er tað faktisk nokkso trupult, hóast bæði familja og arbeiðgsgevari hava verið stak positiv at finna loysnir saman við mær. Og tað eri eg takksom fyri.
Sum persónur elski eg at vera í gongd, at vera við, har sum tað hendir, og at hava nógvar boltar i luftini í senn. Eg dámi væl at menna meg og taka ábyrgd. Og eg elski at ferðast, at uppliva nýtt og koma út í heim.
Ja, sclerosan hevur broytt mítt lív og gerandisdag munandi, og eg noyðist allatíðina at gera prioriteringar. Og onkuntíð finna nýggjar hættir at skipa lívið. Men eg havi tað gott, og eri framvegis sami persónur, sum áðrenn sjúkuna.
Hvussu framtíðin verður, veit ongin. Men lívið er ein fantastisk gáva, og hóast ávísar avbjóðingar, sum kunna vera frustrerandi, kenni eg meg bæði glaða, nøgda og sera vælsignaða.
Takk fyri.


c: text/html

text:
Ungdómstingiš 2006-02-06-EJ
Formansins vęlkomstrųša
Tingfundurin er settur!
Soleišis byrjar ein vanligur tingfundur, og soleišis byrja vit eisini ķ dag, tį tit ungdómstinglimir, ķ 2 dagar yvirtaka tingsalin fyri at seta dagsskrįnna, viš tykkara evnum, sum tit halda eru tżdningarmikil at seta ljóskastaran į.
Eg fari at bjóša tykkum at vera hjartaliga vęlkomnum, bęši nęmingum og lęrarum.
Ungdómsting į fyrsta sinni
Hetta er fyrstu ferš, at Ungdómsting veršur hildiš ķ Fųroyum. Formansskapurin avgjųrdi seinasta vįr, at skipast skuldi fyri einum slķkum. Grannalond okkara hava góšar royndir av hesi skipan, sum flest ųll viš jųvnum millumbilum skipa fyri. Hetta er ein góšur hįttur at fįa fųroyska ungdómin virknari ķ samfelagskjakinum og at luttaka ķ fólkaręšinum.
Taš eru jś tit, sum tį tķšin er komin, skulu taka yvir og halda fram viš nżmótansgeršini av samfelagnum.
Fyrireikingar
Fyrireikingarnar fóru ķ gongd, og nś sita tit her, tey fyrstu, sum fįa hųvi at royna, hvussu taš er at fųra politikk ķ hjartanum av fólkaręšinum ķ Fųroyum. Ķ sjįlvum Lųgtinginum, sum sambęrt sųgumonnum er besta boš upp į elsta ting ķ Evropa
Fólkaręši
Sum tit ųll vita, so hava vit her ķ landinum fólkaręši demokrati vit meta taš sum nakaš gott og eina sjįlfylgju, men hetta er ikki komiš av sęr sjįlvum, men tķ at fólk gjųgnum įhundrašir hava strķšst fyri tķ.
Demokratiiš fólkaręšiš er nakaš av tķ dżrabarasta, vit eiga. Fólkaręšiš er ikki nakaš, sum er giviš einaferš fyri allar tķšir, ella nakaš, sum kemur av sęr sjalvum. Taš er ein skipan, sum ųll dagliga mugu virka fyri, fara vęl um og verja. Lųgtingiš sjįlvt er hornasteinurin ķ okkara fólkaręši.
Hetta er ein av grundunum til, at vit hava bjóšaš tykkum her ķ dag fyri at tit so tķšliga sum mųguligt skulu uppliva hetta og lęra, hvussu taš virkar. Ongantķš betur enn um skślin ķ framtķšini fęr taš sum ein fastan tįtt įr um įr at halda ungdómsting.
Endamįl
Endamįliš viš Ungdómstinginum er sostatt at geva tykkum stųrri innlit ķ arbeišiš hjį Lųgtinginum og at vķsa tykkum ķ verkiš, hvussu avgeršarmannagongdir virka ķ einum fólkaręši, vónandi viš tķ śrtsliti, at tit verša ein virknari partur av sjįlvum fólkaręšinum.
Tį vit sendu innbjóšingarnar śt til hetta Ungdómstingiš, var ein vissur spenningur um, hvussu hetta fór at verša móttikiš. Vit hųvdu sjįlvandi vónaš, at undirtųkan fór at verša stór, og at vit kundu manna Ungdómstingiš viš skślanęmingum śr ųllum valdųmunum. Taš vķsti seg tó, at tį iš freistin at senda uppskot inn var śti, vóru 9 uppskot komin inn frį 4 flokkum. Ikki heilt tann undirtųkan, sum vit hųvdu vónaš.
Framtķšarvónir
Taš er tó at glešast um, at tykkara skślar hava tikiš av avbjóšingini, og hava gjųrt eitt stórt arbeiši viš at fyrireika uppskot at leggja fyri Ungdómstingiš og fyrireika spurningar, sum tit ętla at seta lųgmanni og landsstżrismonnunum.
Hvųr veit, kanska fer onkur av okkara tingfólkum, sum dagliga arbeiša viš lógarsmķši, at fįa ķblįstur av tykkara uppskotum, og fara at taka tįttin upp. Og kanska fara spurningarnir frį tykkum til lųgmann og landsstżrismenninar at fįa teir at hugsa um tykkara hugskot og leiklut, tį teir ķ tķ dagliga skulu umsita sķni ųki.
Tit kunnu viš hesum eisini vera viš til at kveikja įhugan hjį ųšrum ungum til at luttaka ķ einum slķkum tiltaki eina ašru ferš, soleišis at hesi mųguliga fįa eyguni upp fyri, at taš kann lata seg gera at fįa įvirkan viš at luttaka.
Frįgreišing um
tingarbeiši
Eg sum tingformašur glešist um, at tit hava gjųrt eitt so stórt arbeišiš og at tit vilja brśka tykkara tķš til hetta. Tit bera boš um, at demokratiiš hevur įhuga eisini hjį ungum fólki.
Ķ dag og ķ morgin fįa tit hųviš at royna taš politiska arbeiši ķ verki
- tit skulu hava oršaskifti ķ tingsalinum um uppskotini,
- tit skulu arbeiša ķ nevndum viš uppskotunum og
- tit skulu atkvųša um uppskotini.
- Eisini fįa tit hųvi at seta lųgmanni og landsstżrismonnunum spurningar, jśst į sama hįtt sum lųgtingslimir gera.
Sum tinglimur fęr ein eitt mandat frį veljaranum, eisini frį teimum, sum man ikki kennir. Tit umboša į sama hįtt ikki bara tykkum sjįlvi, men eisini floksfelagar, foreldur og vinir. Men tit skula minnast til, at tit standa bara til svars fyri tykkum sjįlvum og tykkara samvitsku, taš er tķ tżdningarmikiš, at tit her koma fram viš tykkara egnu meiningum, og at tit samstundis lurta eftir, hvat hini bera fram taš er eyškenniš hjį demokratinum, ikki at tey flestu, bara tķ tey er flest, hava rętt, men at taš er plįss fyri ųllum. Taš eigur tķ at vera ein av uppgįvunum, umframt at geva tykkara egnu meining til kennar, eisini tryggja, at hini fįa boriš sķni sjónarmiš fram.
Grundarlagiš fyri demokratinum er, at eitt opiš oršaskifti fer fram vit sķggja taš strķš, sum ķ hesum dųgum fer fram ķ Evropa, har fjųlmišlafólk strķšast fyri at tryggja talu- og skrivifręlsiš, og hvussu bólkar ķ įvķsum einaręšislondum ųsast upp og arbeiša ķmóti. Tali- og skrivifręlsi ytringsfrihed er grundlógarfestur ręttur hjį hvųrjum einstųkum ķ okkara samfelag. Taš fylgir tķ eisini ein stór įbyrgd viš tķ frķa oršinum (ansast mį eftir, at vit ikki byrta ófriš ella sęra onnur menniskju).
Ķ dag hava tit mųguleikan frį tingsins rųšarapalli at siga tykkara hugsan um višurskifti, sum tit halda eiga at vera ųšrvķsi ella betri.
Eg vóni, at arbeišiš hesar bįšar dagarnar fer at ųkja um tykkara įhuga fyri politikki. Vónandi fara tit at uppliva, at man kann fįa sķni sjónarmiš ķgjųgnum, serliga um man argumenterar vęl og hevur fyrireikaš seg vęl, men eisini at tit sķggja tżdningin av at lurta, gera semjur og rašfesta.
Vónandi fara tit at lęra nakaš hesar dagar, sum tit kunnu bera vķšari.
Eg skal takka tykkum nęmingum og lęrarum, sum eru her, og floksnęmingum, sum eru eftir har heima, fyri eitt gott fyrireikingararbeiši og įhugan fyri tiltakinum.
Uppgįvan hjį męr er at stżra fundinum. Umframt meg fer Vilhelm Johannesen, 2. nęstformašur, eisini at loysa av ķ formanssessinum.
Ųll starvsfólkini ķ Lųgtinginum hava ķ dag og ķ morgin eina uppgįvu, og taš er at hjįlpa tykkum viš tykkara uppgįvu her ķ tinginum, og ķ nevndunum, so tit skula ikki smęšast fyri at bišja tey hjįlpa tykkum.
Góša eydnu viš tingarbeišinum. Eg ynski, at tit umframt taš įlvarsliga tingarbeišiš fįa tveir stuttligar dagar, har sum tit finna nżggjar vinir, og at tit aftanį kunnu siga (sum taš eitur į nśtķšar ungdómsmįli): At taš var virkuliga skeg og kul.
hjartaliga vęlkomin.

robotstxt: allowed

filter: keep


text:
- Tíðindi, mentan og ítróttur
Býráðið vil hava fund við fútan um oljudálkingina
Politiið hevur handfarið málið um oljudálkingina illa.
Tað sigur advokaturin hjá Tvøroyrar kommunu í einari kunning til býráðið á Tvøroyri.
Málið um oljudálkingina var á skránni fyri býráðsfundin á Tvøroyri mánadagin. Har var kunning frá advokatinum hjá kommununi viðgjørd.
Samtykt varð at biðja fútan um fund um málið.
Býráðið á Tvøroyri hevur ikki slept vónini um at fáa pengarnar aftur, sum kommunan brúkti fyri skjótt fýra árum síðani til at taka upp tungolju, sum var farin á sjógv við Krambatanga, og reinsa fjøruna har á leiðini.
Hálv millión
Hetta kostaði kommununi hálva millión krónur.
Tá, seint í september 2013, vórðu royndir tiknar av olju frá trimum skipum, sum kundu havt dálkað, men eingi prógv fingust fyri, at nakað av skipunum hevði dálkað.
Av tí at ongantíð er staðfest, hvør dálkaði við Krambatanga, hevur kommunan ongan at krevja eftir pengunum.
Í kunngerðini um oljudálking stendur, at um eingin kann skuldsetast fyri at hava dálkað, eiga landið og kommunan í felag at átaka sær útreiðslurnar av at rudda og reinsa.
Tvøroyrar kommuna hevur roynt at fáa landið at gjalda sín part, men tað er til fánýtis, sigur Kristin Michelsen, borgarstjóri.
Sí eisini


text:
Sum kunngjørt áðrenn konsertina, hava Nik og Jay valt at skipa sínar framførslur eitt sindur øðrvísið enn áður. Tónleikararnir eru skiftir út við DJ Morten Breum, ið stýrir tónleikinum. Harafturat høvdu teir í besta Eminem stíl ein mann við sær, ið gekk runt á pallinum uttan ljóðføri ella mikrofon, og sum hevði til uppgávu at seta lív í fjøldina.
Eg havi ikki hoyrt teir við bólki, men tónleikurin hjá Nik og Jay hóskar sera væl til henda leistin við einum DJ, og væl poleraði poppurin bleiv leveraður sum hann skuldi. At Morten Breum eisini er ein somikið feitur DJ, at hann í støðum kláraði at geva teimum eitt sindur av kanti, gjørdi als ikki upplivingina verri.
Ummælið av Nik og Jay á Summarfestivalinum 2009
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninu


text:
Seinastu tíðina hevur kjak tikið seg upp, um hvørt tað skal vera loyvt at nerta við børn, eitt nú á stovni, hóast at kynsligur ágangur sum oftast gongur fyri seg í nærumhvørvinum ella innan familjuna. Úrslitið av kjakinum er, at tað at klemma og mussa børn, sum ikki eru eins egnu, lættliga kann misskiljast fyri at vera illgrunasamt. Hetta kjakið førir so nógvar misskiljingar og ótta við sær, at tey, sum eru misnýtt, kenna seg illa, og tey, sum hava tørv á nærleika og kærleika, ikki fáa sín tørv nøktaðan.
- Tað særir meg at hoyra fólk siga, at man ikki longur kann sita undir undir sínum ommubarni, tí so verður man lagdur undir at gera seg inn á tað, sigur Beinta M. Pedersen, forkvinna í felagsskapinum Kris.
Kris er felagsskapur, ið veitir hjálp til fólk, ið hava verið fyri kynsligum ágangi.
- At merkja nærleika er tað mest natúrliga sum er. Vit eru fødd við kenslum, og vit hava tørv á nærleika. Men hetta verður fullkomiliga misskilt í kjakinum um, at starvsfólk og onnur avvarðandi ikki skulu kunna taka børnini í fangið og hava loyvi til at mussa og klemma tey. Eg vildi ynskt, at vit sluppu inn á stovnar at greiða starvsfólki frá, hvat kynsligur ágangur er, og hvar markið gongur, sigur hon.
Felagsskapurin Kris ger sjálvboðið arbeiði fyri at kunna fólki um kynsligan ágang. Í næstum setir Kris ein sosialráðgeva í fast starv, og ætlanin er síðani at fara undir at gera nýggj kunningarátøk.
- Tað er tungt arbeiði at sleppa inn á stovnarnar. Kortini vil eg siga, at almennu Føroyar taka betur ímóti kunning í dag enn fyri nøkrum árum síðani, men tað kundi avgjørt verið betur.


text:
- Tíðindi, mentan og ítróttur
Ferðaleiðarar á skúlabonk í Vestmanna í vetur
Nú ber til at søkja um upptøku á ferðaleiðaraskeiðnum í fiskvinnuskúlanum í Vestmanna.
Tí boðar Miðnám frá í dag.
Skeiðið byrjar 6. september og endar í mai 2018.
200 tímar
Skeiðið er 200 undirvísingartímar, har tveir triðingar eru ástøðilig undirvísing.
Seinasti triðingurin er er skipaður sum vistarskeið, vitjanir og túrar.
Jákup Andreasen, skúlastjóri í Vestmanna, sigur í fráboðanini, at tey hava merkt stóran áhuga fyri skeiðnum.
Umsóknarfreistin er mánadagin 28. august á middegi.
Sí eisini